Diari Oficial de la Generalitat Valenciana


Sumari del DOGV 2746, del 13-05-1996 (1996/838179)

ORDRE de 18 d'abril de 1996, de la Conselleria de Cultura, Educació i Ciència, per la qual es constitueix la Mesa de les Organitzacions de Pares/Mares d'Alumnes i Administració Educativa en la Conselleria de Cultura, Educació i Ciència.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/18/(5)/dof/vci/html**

### Dades del document

Número de DOGV
:   2746

Data del DOGV
:   13-05-1996

Secció del DOGV
:   DISPOSICIONS GENERALS

Número del document
:   1996/838179


Data del document
:   18-04-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 18 d'abril de 1996, de la Conselleria de Cultura, Educació i Ciència, per la qual es constitueix la Mesa de les organitzacions de Pares/Mares d'Alumnes i Administració educativa en la Conselleria de Cultura, Educació i Ciència.   
El Decret 126/1986, de 20 d'octubre, del Consell de la Generalitat Valenciana (DOGV núm. 466, de 14.11.86), pel qual es regulen la participació, el funcionament i les atribucions de les confederacions, federacions i associacions de pares d'alumnes de centres docents no universitaris de la Comunitat Valenciana, reconeix el dret de les mares i els pares d'alumnes a participar en òrgans col legiats, representats en els seus interessos generals per les associacions de mares i pares d'alumnes (APA) davant les instàncies educatives.  
La vertebració del moviment associatiu a la Comunitat Valenciana en federacions i confederacions d'àmbit provincial i comunitari, respectivament, possibilita que l'atenció a les demandes del moviment associatiu puga articular-se en una mesa d'assessorament i negociació que permeta un major acostament entre l'administració educativa i els ciutadans, i dotar el ciutadà de major presència en la gestió dels serveis públics.  
Reunits el 23 de novembre de 1995 els representants de les confederacions autonòmiques i de les federacions d'associacions de pares d'alumnes d'àmbit provincial o superior més representatives de la Comunitat Valenciana, van acordar constituir un marc permanent de negociació i consulta.  
Amb aquesta finalitat, i fent ús de la facultat conferida per la disposició final del Decret 126/1986, de 20 d'octubre, del Consell de la Generalitat Valenciana, i per l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Constituir, com a òrgan col legiat de participació de les associacions de pares d'alumnes, la Mesa de les Organitzacions de Pares d'Alumnes i de l'Administració Educativa.  
Aquesta mesa serà denominada Mesa de Pares, i no estarà integrada en l'estructura jeràrquica de la Conselleria de Cultura, Educació i Ciència.  
Segon  
La Mesa de Pares tindrà per finalitat facilitar la participació de les associacions de pares, mares i tutors legals dels alumnes, a través de les confederacions i federacions d'associacions de pares d'alumnes més representatives, en les qüestions que afecten el sistema educatiu valencià.  
Tercer  
La Mesa de Pares tindrà com a objecte l'estudi, discussió i negociació, si escau, dels assumptes que afecten la comunitat educativa i de les propostes rellevants de disposicions normatives sobre ensenyament que elabore la Conselleria de Cultura, Educació i Ciència, i podrà proposar l'adopció de mesures sobre la millora de la qualitat de l'ensenyament i també fer un seguiment de l'execució d'aquestes.  
Quart  
Són membres de la Mesa de Pares, els següents:  
a) El secretari general de la Conselleria de Cultura, Educació i Ciència, que en serà el president.  
b) Els directors generals de la Conselleria de Cultura, Educació i Ciència amb competència en matèria d'ensenyament i esports, en les sessions en què es tracten qüestions del seu àmbit competencial.  
c) El cap del Servei de Relacions Institucionals i Participació Social de la Secretaria General, que actuarà com a secretari.  
d) Vuit membres pertanyents, prioritàriament, a les dues confederacions de federacions d'associacions de pares d'alumnes més representatives de la Comunitat Valenciana.  
Tres d'aquests membres seran designats, per cada confederació, a proposta de les respectives federacions d'àmbit provincial o superior que les integren, i el vocal restant serà designat a proposta de la mateixa confederació.  
La representativitat de les confederacions i federacions abans esmentades, només als efectes d'aquest apartat, es mesurarà en funció del nombre d'associacions de pares d'alumnes que integren les federacions descrites.  
Cinqué  
Els representants de les confederacions comunicaran al secretari general les persones designades per a representar-les en la Mesa de Pares, i aquest procedirà a fer-ne el nomenament. D'igual forma es procedirà per al cessament.  
Sisé  
La Mesa de Pares es reunirà en sessió ordinària una vegada al mes, i en sessió extraordinària quan així ho estime el president o ho sol liciten els dos terços dels representants socials.  
Seté  
El règim de funcionament de la Mesa de Pares serà el que estableix per als òrgans col legiats el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici que es complete amb les seues pròpies normes de funcionament.  
DISPOSICIó ADDICIONAL  
Els membres de la Mesa de Pares percebran, en els casos que reglamentàriament siguen procedents, les indemnitzacions previstes en el Decret 200/1985, de 23 de desembre, sobre indemnitzacions per raó de servei.  
DISPOSICIONS FINALS  
Primera  
Es faculta el secretari general de la Conselleria de Cultura, Educació i Ciència per a dictar les resolucions i instruccions necessàries per al desplegament i l'execució del que disposa aquesta ordre.  
Segona  
Aquesta ordre entra en vigor l'endemà de la publicació en el Diari Oficial de la Generalitat Valenciana.  
València, 18 d'abril de 1996  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI